Stanley
Stanley (također poznat i kao "Port Stanley" (luka Stanley)) glavni je grad i jedino gradsko naselje na Folklandskim ostrvima. Smješten je na Istočni Falklandu, na padini orijentisanoj prema sjeveru, i južno od luke Stanley, na jednom od najvlažnijih dijelova ostrvlja. Po popisu iz 2006. grad je imao 2115 stanovnika. Danas, Stanley je glavni centar kupovine na ostrvima i čvorište mreže puteva ostrva East Falkland. Ostale zanimljivosti su Muzej Folklandskih ostrva, zgrada Vlade koja je izgrađena 1845. i koja je bila sjedište guvernera Folklandskih ostrva, igralište za golf, luk napravljen od kitovih kostiju, totem, nekoliko ratnih spomenika i brodskih olupina u luci. Posjednik hotela i nekoliko prodavaonica je "Falkland Islands Company". Stanley ima četiri paba i 11 hotela i gostionica, tri restorana, prodavnicu ribe i čipsa i glavnu turističku kancelariju. Tu su i tri crkve, uključujući katedralu "Anglican Christ Church", koja je najjužnija katedrala na svijetu. Katedrala čini maleni Stanley gradom. Jezoviti ostatak minskog polja na jugu je mjesto za uništavanje mina. Stanley je imenovan po Edwardu Smith-Stanleyju, 14. grofu od Derbyja, koji, ustvari, nikad nije posjetio ostrva. Geografske koordinate grada su 51°41′31.56″J 57°51′32.04″Z